Hvað þýðir sögnin að kalóna ? Er hún íslensk eða er til annað íslenskt orð um þetta ? Sögnin að kalóna , sem einnig er til í myndinni kalúna , er notuð um að hita vambir sláturdýra í sjóðandi vatni til þess að losa slímhúð innan úr þeim . Hún hefur líklegast orðið til við dönsk áhrif en í dönsku er nafnorðið kallun notað um ' vinstur jórturdýra' . Danska orðið á rætur að rekja til miðaldalatínu calduna ' volg innyfli sláturdýra' af latínu calidus ' heitur' . Sögnin kalóna hefur verið notuð í málinu alla 20. öld og hún getur vel verið eldri þótt hennar finnist ekki dæmi á bókum fyrr . Í matreiðslubók Helgu Sigurðardóttur er aðferð við að kalóna lýst á þennan hátt : Að kalóna vambir . Kalkinu er blandað í volgt vatn , vambirnar látnar ofan í og hrært í annað slagið . Venjulega er laust á vömbunum eftir 10 - 15 mín. ( 1966 : 514 ) Sumir tala um að hreinsa vambir í stað þess að kalóna . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .